Document ID: 31994D0269

Id-Deċiżjoni tal-Kummissjoni
tat-8 ta' Mejju 1994
li tippreskrivi kondizzjonijiet speċjali li jirregolaw l-importazzjoni ta' prodotti tas-sajd u ta' l-akkwakultura li joriġinaw fil-Kolumbja
(94/269/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunita Ewropea,
Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tippreskrivi l-kondizzjonijiet tas-saħħa għall-produzzjoni u t-tqegħid fis-suq tal-prodotti tis-sajd [1], u b'mod partikulari l-Artikolu 11(1) ta' din,
Billi grupp ta' esperti tal-Kummissjoni mexxew żjara ta' spezzjoni fil-Kolumbja biex jivverifikaw il-kondizzjonijiet li taħthom prodotti tas-sajd isiru, jinħażnu u jintbagħtu lejn il-Komunità;
Billi d-dispożizzjonijiet fil-leġislazzjoni tal-Kolumbja dwar l-ispezzjoni tas-saħħa u l-kontroll ta' prodotti tas-sajd jistgħu jkunu kkunsidrati ekwivalenti għal dawk preskritti fid-Direttiva 91/493/KEE;
Billi, fil-Kolumbja, il-Ministeru tas-Saħħa (Diviżjoni ta' l-Ikel) huwa kapaċi li jivverifika b'mod effettiv l-applikazzjoni tal-liġijiet fis-seħħ;
Billi l-proċedura biex jinkiseb iċ-ċertifikat tas-saħħa li għalih jirreferi il-punt (a) ta' l-Artikolu 11(4) tad-Direttiva 91/493/KEE għandha tkopri wkoll id-definizjoni tal-mudell taċ-ċertifikat, il-ħtiġiet minimi dwar il-lingwa (jew lingwi)i li fiha għandu jinkiteb u l-grad tal-persuna awtorizzata biex tiffirmah;
Billi, skond il-punt (b) ta' l-artikolu 11(4) tad-Direttiva 91/493/KEE, għandha titwaħħal marka mal-pakketti tal-prodotti tas-sajd u ta' l-akkwakultura, li turi l-isem tal-pajjiż terz u n-numru ta' l-approvazzjoni ta' l-azjenda minn fejn oriġinaw;
Billi, skond il-punt (c) ta' l-Artikolu 11(4) tad-Direttiva 91/493/KEE, għandha tkun ikkompilata lista ta' azjendi approvati; billi dik il-lista għandha tkun ikkompilata fuq il-bażi tal-komunikazzjoni mill-Ministeru tas-Saħħa tal-Kolumbja lill-Kummissjoni; billi l-Ministeru tas-Saħħa tal-Kolumbja huwa għalhekk miżmum li jiżgura li jkunu osservati d-dispożizzjonijiet preskritti għal dak il-għan fl-Arikolu 11 (4);
Billi l-Ministeru tas-Saħħa tal-Kolumbja ta assigurazzjonijiet uffiċjali dwar l-osservanza tar-regoli preskritti fil-Kapitolu V ta' l-Anness tad-Direttiva 91/493/KEE u dwar it-twettiq tal-kondizzjonijiet ekwivalenti għal dawk preskritti minn dik id-Direttiva għall-approvazzjoni ta' l-azjendi;
Billi l-miżuri previsti f'din id-Deċiżjoni huma skond l-oinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-Ministeru tas-Saħħa (Diviżjoni ta' l-Ikel) għandu jkun l-awtoritá kompetenti fil-Kolumbja biex tivverifika u tiċċertifika li l-prodotti tas-sajd u ta' l-akkwakultura jossodisfaw il-kondizzjonijiet meħtieġa mid-Direttiva 91/493/KEE.
Artikolu 2
Il-prodotti tas-sajd u ta' l-akkwakultura li joriġinaw fll-Kolumbja għandhom jissodisfaw il-kondizzjonijiet li ġejjin:
1. kull kunsinna għandha tkun akkompanjata minn ċertifikat tas-saħħa oriġinali innumerat, mimli kif inhu xieraq, iffirmat, iddatat u magħmul minn folja waħda skond il-mudell stipulat fl-Anness A;
2. il-prodotti għandhom jiġu mill-azjendi approvati elenkati fl-Aness B;
3. Minbarra fil-każ ta' prodotti tas-sajd iffriżati fi kwantitajiet kbar u maħsuba biex jinħadmu f'ikel ippreservat, il-pakketti kollha għandhom iġibu b'ittri li ma jitħassrux il-kelma "Kolumbja" u n-numru ta' l-approvazzjoni ta' l-azjenda minn fejn oriġinaw.
Artikolu 3
1. Iċ-ċertifikat li għalih jirreferi l-punt 1 ta' l-Artikolu 2 għandu mill-inqas jinkiteb b'lingwa waħda uffiċjali ta' l-Istat Membru fejn isiru l-kontrolli.
2. Iċ-ċertifikat għandu jġib l-isem, il-kompetenza u l-firma tar-rappreżentant tal-Ministeru tas-Saħħa tal-Kolumbja u t-timbru uffiċjali ta' dan ta' l-aħħar b'kulur differenti minn dak tad-dettalji l-oħra fuq iċ-ċertifikat.
Artikolu 4
Din id-Deċiżjoni għandha tapplika mill-1 ta' Ġunju 1994.
Artikolu 5
Dan id-Deċiżjoni hija indirizzata lill-Istati Membri.
Magħmula fi Brussel, fit-8 ta' April 1994.

Labels: 0
3
18
6